കാമുകിയെ വിളിച്ചവനോട് പ്രതികാരം ചെയ്യാന് കഠാരയും, ക്രിക്കറ്റ് സ്റ്റമ്ബും, ഇരുമ്ബ് പൈപ്പുമായി വഴിയില് കാത്തു നിന്നു കണ്ണില് പെട്ടത് ഹോട്ടലില് നിന്ന് ആഹാരം കഴിച്ച് ഇറങ്ങിയ മറ്റൊരു യുവാവ്: വഴിയില് തടഞ്ഞ് നിര്ത്തി യുവാവിനെയും സുഹൃത്തുക്കളെയും ആക്രമിച്ച് സ്ഥലം വിട്ട പ്രതികളെ തൂക്കി എടുത്ത് പോലീസ്: നെഞ്ചിലും, തുടയിലും, തലയിലും, കഠാര കൊണ്ട് കുത്തേറ്റ യുവാവ് തീവ്രപരിചരണ വിഭാഗത്തില് ആളുമാറി യുവാവിനെ കൊലപ്പെടുത്താന് ശ്രമിച്ച സംഘത്തിലെ ഒമ്ബത് പേര് പിടിയില്. കുലശേഖരപുരം കനോസ സ്കൂളിനു സമീപം മെഹ്റാം മന്സിലില് ബിലാലി26നെയാണ് പ്രതികള് ആളുമാറി കുത്തിയത്. നെഞ്ചത്തും തുടയിലും തലയിലും കഠാരകൊണ്ടുള്ള കുത്തേറ്റ ബിലാല് കൊല്ലത്ത് സ്വകാര്യ ആശുപത്രിയില് തീവ്രപരിചരണ വിഭാഗത്തില് ചികിത്സയിലാണ്. പത്ത് പേരടങ്ങുന്ന സംഘമാണ് അക്രമിച്ചത്. ഇതില് ഒമ്ബത് പേര് പോലീസിന്റെ പിടിയിലാവുകയായിരുന്നു. ചൊവ്വാഴ്ച രാത്രി എസ്.ബി.എം.ആശുപത്രിക്ക് എതിര് വശത്തായിരുന്നു സംഭവം. കരുനാഗപ്പള്ളി കോഴിക്കോട് പുതുക്കാട്ട് വടക്കതില് അസ്ലം 24, കോഴിക്കോട് പീടികയില് വീട്ടില് സുഹൈല് 23, മരുതൂര്കുളങ്ങര തെക്ക് കോട്ടതറയില് ഹിലാല് 21, മരുതൂര്കുളങ്ങര തെക്ക് കണിയാമ്ബറമ്ബില് മുഹമ്മദ് ഉനൈസ് 21, മരുതൂര്കുളങ്ങര തെക്ക് മാന്നിന്ന വടക്കതില് അല്ത്താഫ് 21, കോഴിക്കോട് തട്ടേത്ത് വീട്ടില് രാഹുല് 20, അഖില്23, മരുതൂര്കുളങ്ങര തെക്ക് പുതുമംഗലത്ത് വീട്ടില് അരുണ് 19, മരുതൂര്കുളങ്ങര തെക്ക് കന്നേലില് വീട്ടില് അഖില് 19 എന്നിവരെയാണ് അറസ്റ്റ് ചെയ്തത്. അക്രമി സംഘത്തില് ഉണ്ടായിരുന്ന സുഹൈല് എന്ന യുവാവിന്റെ കാമുകിയെ മറ്റൊരാള് ഫോണ് ചെയ്തതിനെ തുടര്ന്നുള്ള തര്ക്കമാണ് അക്രമത്തിലേക്ക് നയിച്ചത്. കരുനാഗപ്പള്ളി പുള്ളിമാന് ജംക്ഷന് സ്വദേശിയെ ആക്രമിക്കാനായിരുന്നു പദ്ധതി. സുഹൈലും സംഘവും വഴിയില് കഠാര, ക്രിക്കറ്റ് സ്റ്റംപ്, ഇരുമ്ബ് പൈപ്പ് എന്നിവയുമായി കാത്തുനില്ക്കുകയായിരുന്നു. ഈ സമയം ടൗണിലെ ഹോട്ടലില് നിന്നു ഭക്ഷണം കഴിച്ചു തിരിച്ചു പോകവെ ബിലാലും സുഹൃത്തുക്കളും ഇവരുടെ കണ്ണില് പെടുകയായിരുന്നു. തുടര്ന്ന് ഇവരെ തടഞ്ഞ് വച്ചായിരുന്നു പ്രതികള് ആക്രമിച്ചത്. ശരീരത്തിന്റെ വിവിധ ഭാഗങ്ങളില് കുത്തേറ്റ ബിലാല് ബോധരഹിതനായി വീണു. ബിലാലിനൊപ്പം ഉണ്ടായിരുന്ന സുഹൃത്തുക്കളെയും സംഘം ആക്രമിച്ചു. തുടര്ന്ന് അക്രമിസംഘം വാഹനങ്ങളില് സ്ഥലംവിട്ടു. റോഡില് രക്തത്തില് കുളിച്ചുകിടന്ന ബിലാലിനെ പോലീസ് കണ്ട്രോള് റൂം വാഹനത്തിലാണ് ആദ്യം കരുനാഗപ്പള്ളി താലൂക്ക് ആശുപത്രിയിലും തുടര്ന്ന് കൊല്ലത്ത് സ്വകാര്യ ആശുപത്രിയിലും എത്തിച്ചത്. മാരകമായി പരിക്കേറ്റ ബിലാലിനെ തീവ്രപരിചരണവിഭാഗത്തിലേക്കു മാറ്റി. പ്രതികളെ വിവിധ സ്ഥലങ്ങളില് നിന്നായിരുന്നു അറസ്റ്റ് ചെയ്തത്. പിടിയിലായ ഹിലാല് നേരത്തെ മോഷണക്കേസിലും അടിപിടിക്കേസിലും പ്രതിയാണെന്ന് പൊലീസ് പറഞ്ഞു. കൊല്ലം സിറ്റി ജില്ലാ പൊലീസ് മേധാവി ടി. നാരായണനു ലഭിച്ച രഹസ്യവിവരത്തിന്റെ അടിസ്ഥാനത്തില് എസിപി ഷൈനു തോമസ്, സ്റ്റേഷന് ഇന്സ്പെക്ടര് എസ്എച്ച്ഒ ജി.ഗോപകുമാര്, എസ്ഐമാരായ ജയശങ്കര്, വിനോദ്, ധന്യ, അലോഷ്യസ് അലക്സാണ്ടര്, ജിഎസ്ഐ രാജേന്ദ്രന്, എഎസ്ഐമാരായ ഷാജിമോന്, ശ്രീകുമാര്, നന്ദകുമാര്, സിപിഒ മാരായ ശ്രീകാന്ത്, ശ്രീജിത്ത്, അരുണ് എന്നിവരാണ് പ്രതികളെ അറസ്റ്റ് ചെയ്തത്.